CELEX: 
Language: el
Date: 2020-07-14 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 111/2005 του Συμβουλίου όσον αφορά την προσθήκη ορισμένων πρόδρομων ουσιών των ναρκωτικών στον κατάλογο των διαβαθμισμένων ουσιών

ΕΥΡΩΠΑΪΚΗ
                          ΕΠΙΤΡΟΠΗ
                                                  Βρυξέλλες, 14.7.2020
                                                  C(2020) 4691 final
        ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                     της 14.7.2020
        για την τροποποίηση του κανονισμού (ΕΚ) αριθ. 273/2004 του Ευρωπαϊκού
      Κοινοβουλίου και του Συμβουλίου και του κανονισμού (ΕΚ) αριθ. 111/2005 του
   Συμβουλίου όσον αφορά την προσθήκη ορισμένων πρόδρομων ουσιών των ναρκωτικών
                      στον κατάλογο των διαβαθμισμένων ουσιών
                    (Κείμενο που παρουσιάζει ενδιαφέρον για τον ΕΟΧ)
EL                                                                               EL
 ---pagebreak---                                        ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Οι πρόδρομες ουσίες των ναρκωτικών είναι χημικές ουσίες που μπορούν να χρησιμοποιηθούν
   για την παράνομη παρασκευή ναρκωτικών ή ψυχοτρόπων ουσιών. Ο κανονισμός (ΕΚ)
   αριθ. 273/2004 του Ευρωπαϊκού Κοινοβουλίου και του Συμβουλίου προβλέπει μέτρα για την
   παρακολούθηση του εμπορίου των πρόδρομων ουσιών των ναρκωτικών εντός της ΕΕ, ενώ ο
   κανονισμός (ΕΚ) αριθ. 111/2005 του Συμβουλίου διέπει το εμπόριο πρόδρομων ουσιών
   ναρκωτικών μεταξύ της ΕΕ και τρίτων χωρών.
   Οι δύο κανονισμοί εφαρμόζουν από κοινού τα μέτρα που προβλέπονται από το άρθρο 12 της
   Σύμβασης των Ηνωμένων Εθνών κατά της παράνομης διακίνησης ναρκωτικών φαρμάκων
   και ψυχοτρόπων ουσιών, της 19ης Δεκεμβρίου 19881 (στο εξής: σύμβαση των ΗΕ του 1988).
   Τον Δεκέμβριο του 2013 οι δύο αυτοί κανονισμοί τροποποιήθηκαν για ενισχυθεί η
   αποτελεσματικότητα των μέτρων ελέγχου για τις πρόδρομες ουσίες των ναρκωτικών.
   Προβλέφθηκε η εξουσία έκδοσης κατ’ εξουσιοδότηση πράξεων για την προσθήκη νέων
   ουσιών στον κατάλογο των διαβαθμισμένων ουσιών, η οποία επιτραπεί την ταχεία
   προσαρμογή των κανονισμών στις νέες τάσεις όσον αφορά την εκτροπή των πρόδρομων
   ουσιών των ναρκωτικών. Με περαιτέρω τροποποιήσεις των δύο κανονισμών προστέθηκαν
   επιπλέον ουσίες στους καταλόγους των διαβαθμισμένων ουσιών.
   Με τις αποφάσεις 62/10, 62/11 και 62/12, που ελήφθησαν κατά την εξηκοστή δεύτερη
   σύνοδό της στις 19 Μαρτίου 2019, η Επιτροπή των Ηνωμένων Εθνών για τα ναρκωτικά (στο
   εξής: CND) αποφάσισε να συμπεριλάβει στον πίνακα I της σύμβασης τρεις ουσίες, την 3,4-
   MDP-2-P μεθυλογλυκιδικός εστέρας2 (στο εξής: PMK γλυκιδικός εστέρας), το 3,4-MDP-2-P
   μεθυλογλυκιδικό οξύ (στο εξής: PMK γλυκιδικό οξύ) και το α-φαινυλακετοακεταμίδιο (στο
   εξής: APAA). Επιπλέον, με την απόφαση 63/1, που ελήφθη κατά την εξηκοστή τρίτη σύνοδό
   της στις 4 Μαρτίου 2020, η CND αποφάσισε να συμπεριλάβει στον πίνακα I της σύμβασης
   τον α-φαινυλακετοξικό μεθυλεστέρα (στο εξής: MAPA). Ως εκ τούτου, η Ευρωπαϊκή
   Επιτροπή πρέπει να εκδώσει κατ’ εξουσιοδότηση κανονισμό για την τροποποίηση του
   κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου και του
   κανονισμού (ΕΚ) αριθ. 111/2005 του Συμβουλίου, προκειμένου να προστεθούν αυτές οι
   τέσσερις ουσίες στα παραρτήματα των εν λόγω κανονισμών. Η παρεπόμενη καταχώριση
   αυτών των τεσσάρων ουσιών στους κανονισμούς (ΕΚ) αριθ. 273/2004 και (ΕΚ) αριθ.
   111/2005 επιτρέπει την αύξηση των ελέγχων σχετικά με τη χρήση των ουσιών αυτών, με
   σκοπό να αποτραπεί η εκτροπή τους προς την παράνομη παρασκευή αμφεταμινών και
   MDMA — γνωστής και ως «ecstasy».
   Η ευκολία με την οποία οι τέσσερις αυτές ουσίες μπορούν να μετατραπούν και να συμβάλουν
   στην παραγωγή αμφεταμινών και MDMA, οι διαστάσεις των παρεπόμενων προβλημάτων για
   την κοινωνία και τη δημόσια υγεία από την κατανάλωση αμφεταμινών και MDMA, η
   απουσία γνωστών νόμιμων χρήσεων και ο περιορισμένος πρόσθετος φόρτος εργασίας για τις
   αρμόδιες αρχές δικαιολογούν την καταχώριση των εν λόγω ουσιών στον κατάλογο των
   διαβαθμισμένων ουσιών των κανονισμών 273/2004 και 111/2005.
   Κατά παρόμοιο τρόπο, και παρά το γεγονός ότι δεν έχουν προστεθεί στους πίνακες της
   σύμβασης των ΗΕ του 1988, το 2-μεθυλο-3-φαινυλοξιρανο-2-καρβοξυλικός εστέρας (στο
   εξής: BMK γλυκιδικό μεθύλιο) και το 2-μεθυλο-3-φαινυλοξιρανο-2-καρβοξυλικό οξύ (στο
   1
          ΕΕ L 326 της 24.11.1990, σ. 57.
   2
          Για λόγους συνέπειας, οι ουσίες αυτές θα καταγραφούν στα παραρτήματα των κανονισμών σύμφωνα
          με τα αναγνωρισμένα πρότυπα της Διεθνούς Ένωσης Καθαρής και Εφαρμοσμένης Χημείας (IUPAC).
EL                                                    1                                               EL
 ---pagebreak---    εξής: BMK γλυκιδικό οξύ) χρησιμοποιούνται συχνά στην παράνομη παρασκευή
   αμφεταμινών. Η ευκολία με την οποία οι δύο αυτές ουσίες μπορούν να μετατραπούν και να
   συμβάλουν στην παραγωγή αμφεταμινών, οι διαστάσεις των παρεπόμενων προβλημάτων για
   την κοινωνία και τη δημόσια υγεία από την κατανάλωση αμφεταμινών, η απουσία
   σημαντικών νόμιμων χρήσεων των ουσιών και ο περιορισμένος πρόσθετος φόρτος εργασίας
   για τις αρμόδιες αρχές δικαιολογούν την καταχώρισή τους στον κατάλογο των
   διαβαθμισμένων ουσιών των κανονισμών 273/2004 και 111/2005, καθ’ υπέρβαση, συνεπώς,
   των υποχρεώσεων που απορρέουν από τη σύμβαση των ΗΕ του 1988.
   Ο ερυθρός φωσφόρος έχει σημαντική νόμιμη χρήση, αλλά συχνά εκτρέπεται από τους
   νόμιμους διαύλους και χρησιμοποιείται για την παράνομη παρασκευή μεθαμφεταμίνης στην
   ΕΕ. Κάθε χρόνο, στην ΕΕ, εξαρθρώνεται σημαντικός αριθμός παράνομων εργαστηρίων
   μεθαμφεταμίνης. Εκτιμάται ότι η παράνομη παραγωγή ανέρχεται σε 10-12 τόνους ετησίως σε
   ένα μόνο κράτος μέλος. Επιπλέον, πρόσφατα ανέκυψαν σοβαρές ενδείξεις ότι η παράνομη
   παρασκευή μεθαμφεταμίνης εξαπλώνεται σε όλο και περισσότερα κράτη μέλη.
   Η μεθαμφεταμίνη είναι πολύ εθιστικό ναρκωτικό και προκαλεί σοβαρά κοινωνικά
   προβλήματα και προβλήματα δημόσιας υγείας σε ορισμένες περιφέρειες της ΕΕ. Υπό αυτό το
   πρίσμα, είναι αναλογικό και δικαιολογημένο να συμπεριληφθεί ο ερυθρός φωσφόρος στον
   κατάλογο των διαβαθμισμένων ουσιών βάσει των κανονισμών 273/2004 και 111/2005.
   Δυνατότητα διαβάθμισης στην κατηγορία 1 ή στην κατηγορία 2 του κανονισμού (ΕΚ)
   αριθ. 273/2004 και του κανονισμού (ΕΚ) αριθ. 111/2005
   Η προσθήκη των τεσσάρων ουσιών που καλύπτονται από τη σύμβαση των ΗΕ του 1988 στην
   κατηγορία 1 ή την κατηγορία 2 των κανονισμών εναπόκειται στη διακριτική ευχέρεια της
   Επιτροπής. Η κατηγορία 3 των κανονισμών δεν είναι κατάλληλη, διότι αυτό θα σήμαινε ότι
   δεν θα ήταν δυνατό να τηρηθούν οι υποχρεώσεις που απορρέουν από τη σύμβαση των ΗΕ
   του 1988. Η κατηγορία 4, η οποία υφίσταται μόνο για τον κανονισμό (ΕΚ) αριθ. 111/2005
   του Συμβουλίου, επίσης αποκλείεται, επειδή μπορεί να περιλαμβάνει μόνο φάρμακα και
   κτηνιατρικά φάρμακα που περιέχουν διαβαθμισμένες ουσίες.
   Οι ουσίες που είναι διαβαθμισμένες στην κατηγορία 1 ενέχουν τον μεγαλύτερο κίνδυνο όταν
   εκτρέπονται και συνήθως ενσωματώνονται πλήρως ή εν μέρει στο μόριο του ναρκωτικού ή
   της ψυχοτρόπου ουσίας (δηλ. πρόκειται για άμεσες πρόδρομες ουσίες). Επομένως, τα μέτρα
   ελέγχου και παρακολούθησης που εφαρμόζονται στις ουσίες αυτές είναι τα πλέον αυστηρά
   και στους δύο κανονισμούς.
   Οι ουσίες της κατηγορίας 2 είτε ενέχουν μικρότερο κίνδυνο είτε οι ποσότητές τους που
   εκτρέπονται για την παράνομη παρασκευή ναρκωτικών αντιπροσωπεύουν τόσο μικρό
   ποσοστό των συνολικών ποσοτήτων που νομίμως διακινούνται και χρησιμοποιούνται στην
   ΕΕ ώστε η διαβάθμισή τους στην κατηγορία 1 θα προκαλούσε δυσανάλογη επιβάρυνση· κατά
   συνέπεια, τα αντίστοιχα μέτρα ελέγχου και παρακολούθησης είναι λιγότερο αυστηρά.
   Οι ουσίες της κατηγορίας 1 πρέπει να αποθηκεύονται σε ασφαλείς εγκαταστάσεις (π.χ. με
   κλειδαριές, επιτήρηση με βιντεοκάμερες κ.λπ.), ενώ κάθε επιχείρηση που ασχολείται με αυτές
   τις ουσίες πρέπει να διαθέτει άδεια. Για τις ουσίες της κατηγορίας 2 δεν είναι υποχρεωτική η
   αποθήκευσή τους σε ασφαλείς εγκαταστάσεις και οι επιχειρήσεις πρέπει μόνο να
   καταχωρίζονται. Όσον αφορά τον έλεγχο του εξωτερικού εμπορίου, η κύρια διαφορά μεταξύ
   των δύο κατηγοριών είναι ότι για τις ουσίες της κατηγορίας 1 απαιτείται άδεια εισαγωγής και
   εξαγωγής, ενώ για τις ουσίες της κατηγορίας 2 υπάρχει μόνον υποχρέωση για άδεια
   εξαγωγής.
   Νόμιμη χρήση των ουσιών
EL                                                2                                             EL
 ---pagebreak---    Με βάση πληροφορίες που συλλέχθηκαν κατά τη διαδικασία διαβάθμισης στη σύμβαση των
   ΗΕ του 1988, μπορεί να συναχθεί το συμπέρασμα ότι δεν υφίσταται νόμιμο εμπόριο και
   χρήση του PMK γλυκιδικού οξέος, του PMK γλυκιδικού εστέρα, του APAA και του MAPA.
   Από την ανάλυση που προηγήθηκε της τρέχουσας πρότασης για διαβάθμιση του BMK
   γλυκιδικού μεθυλίου και του BMK γλυκιδικού οξέος στους κανονισμούς 273/2004 και
   111/2005 προέκυψε ότι οι εν λόγω ουσίες δεν έχουν σημαντικές νόμιμες χρήσεις στην ΕΕ.
   Δεδομένου ότι οι έξι αυτές ουσίες μπορούν εύκολα να μετατραπούν και να συμβάλουν στην
   παραγωγή αμφεταμινών και MDMA και λαμβανομένων υπόψη των διαστάσεων των
   παρεπόμενων προβλημάτων για την κοινωνία και τη δημόσια υγεία από την κατανάλωση
   αμφεταμινών και MDMA και του περιορισμένου πρόσθετου φόρτου εργασίας για τις
   αρμόδιες αρχές και τους φορείς εκμετάλλευσης, η διαβάθμισή τους στην κατηγορία 1 δεν θα
   προκαλέσει δυσανάλογη επιβάρυνση.
   Ο ερυθρός φωσφόρος, από την άλλη, έχει σημαντική νόμιμη χρήση. Συνεπώς, για να
   αντιμετωπιστεί η εκτροπή της εν λόγω ουσίας από τη νόμιμη στην παράνομη χρήση στο
   πλαίσιο του εμπορίου εντός της ΕΕ, προτείνεται να διαβαθμιστεί στην κατηγορία 2Α του
   παραρτήματος I του κανονισμού (ΕΚ) αριθ. 273/2004. Για τον μετριασμό των υποχρεώσεων
   που απορρέουν από τον κανονισμό θα ισχύει κατώφλιο 0,1 kg —για τις περιπτώσεις που η
   σχετική ποσότητα δεν υπερβαίνει αυτό το ανώτατο όριο εντός περιόδου ενός έτους. Το
   κατώφλιο καθορίστηκε κατόπιν συμφωνίας με τις αρμόδιες αρχές των κρατών μελών.
   Μολονότι επί του παρόντος δεν είναι γνωστό κατά πόσον ο ερυθρός φωσφόρος εκτρέπεται
   και από το εμπόριο μεταξύ της ΕΕ και τρίτων χωρών, είναι πολύ πιθανό ότι άπαξ και το
   εμπόριο εντός της ΕΕ τεθεί υπό παρακολούθηση, οι παρασκευαστές παράνομων ναρκωτικών
   θα προσπαθούν να προμηθεύονται την εν λόγω ουσία μέσω της εκτροπής της από το εμπόριο
   μεταξύ της ΕΕ και τρίτων χωρών. Ως εκ τούτου, ο ερυθρός φωσφόρος θα πρέπει επίσης να
   προστεθεί στην κατηγορία 2 του παραρτήματος του κανονισμού (ΕΚ) αριθ. 111/2005. Με
   αυτόν τον τρόπο διασφαλίζεται επίσης η διατήρηση της παραλληλίας μεταξύ των ουσιών που
   περιλαμβάνονται στον κανονισμό (ΕΚ) αριθ. 273/2004 και στον κανονισμό (ΕΚ) αριθ.
   111/2005 και έτσι απλουστεύεται η εφαρμογή των εν λόγω κανονισμών από τους φορείς
   εκμετάλλευσης και τις αρμόδιες αρχές.
   Κατά την τροποποίηση των δύο κανονισμών, είναι επίσης σκόπιμο να επικαιροποιηθούν οι
   αντίστοιχοι κωδικοί ΣΟ των ουσιών που περιλαμβάνονται στα διάφορα παραρτήματα.
   2.      ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Σύμφωνα με την παράγραφο 4 της κοινής αντίληψης μεταξύ του Ευρωπαϊκού Κοινοβουλίου,
   του Συμβουλίου και της Επιτροπής σχετικά με τις κατ’ εξουσιοδότηση πράξεις, κατά την
   εκπόνηση της παρούσας κατ’ εξουσιοδότηση πράξης πραγματοποιήθηκαν οι δέουσες και
   διαφανείς διαβουλεύσεις, μεταξύ άλλων σε επίπεδο εμπειρογνωμόνων. Σχέδιο της
   κατ’ εξουσιοδότηση πράξης διαβιβάστηκε στο Ευρωπαϊκό Κοινοβούλιο στις 22 Ιανουαρίου
   2020. Η ομάδα εμπειρογνωμόνων για τις πρόδρομες ουσίες ναρκωτικών εξέτασε λεπτομερώς
   την πρόταση κατά τις συνεδριάσεις της στις 14-15 Μαΐου 2018, 21-22 Νοεμβρίου 2018, 27-
   28 Μαΐου 2019 και 28-29 Νοεμβρίου 2019. Επιπλέον, στην ομάδα υποβλήθηκε σχέδιο της
   κατ’ εξουσιοδότηση πράξης στις 2 Οκτωβρίου 2019 και αναθεωρημένο σχέδιο στις 22
   Ιανουαρίου 2020.
   3.      ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Βάσει του άρθρου 15 του κανονισμού (ΕΚ) αριθ. 273/2004 του Ευρωπαϊκού Κοινοβουλίου
   και του Συμβουλίου, όπως τροποποιήθηκε με τον κανονισμό (ΕΕ) αριθ. 1258/2013, και του
EL                                             3                                           EL
 ---pagebreak---    άρθρου 30α του κανονισμού (ΕΚ) αριθ. 111/2005 του Συμβουλίου, όπως τροποποιήθηκε με
   τον κανονισμό (ΕΕ) αριθ. 1259/2013 του Ευρωπαϊκού Κοινοβουλίου και του Συμβουλίου, η
   Επιτροπή εξουσιοδοτείται να εκδίδει κατ’ εξουσιοδότηση πράξεις με σκοπό την προσαρμογή
   των παραρτημάτων στις νέες τάσεις σε θέματα εκτροπής των πρόδρομων ουσιών των
   ναρκωτικών και την αποδοχή τροποποίησης των πινάκων του παραρτήματος της σύμβασης
   των Ηνωμένων Εθνών.
   Όπως αναφέρθηκε στην ενότητα 1, για το PMK γλυκιδικό οξύ, τον PMK γλυκιδικό εστέρα,
   το APAA και τον MAPA πρέπει να γίνουν αποδεκτές οι τροποποιήσεις των πινάκων του
   παραρτήματος της σύμβασης των ΗΕ του 1988. Το BMK γλυκιδικό μεθύλιο, το BMK
   γλυκιδικό οξύ και ο ερυθρός φωσφόρος είναι ουσίες που χρησιμοποιούνται συχνά για
   παράνομους σκοπούς και οι οποίες συνιστούν όλο και σοβαρότερες προκλήσεις για τα κράτη
   μέλη. Ως εκ τούτου, τα παραρτήματα του κανονισμού (ΕΚ) αριθ. 273/2004 και του
   κανονισμού (ΕΚ) αριθ. 111/2005 θα πρέπει να προσαρμοστούν στις νέες τάσεις σε θέματα
   εκτροπής, σύμφωνα με την εξουσιοδότηση που προβλέπεται στον κανονισμό (ΕΚ) αριθ.
   273/2004 και στον κανονισμό (ΕΚ) αριθ. 111/2005.
   Οι κανονισμοί 273/2004 και 111/2005 συνδέονται στενά μεταξύ τους. Εφαρμόζουν από
   κοινού τα μέτρα που προβλέπονται από το άρθρο 12 της Σύμβασης των Ηνωμένων Εθνών
   κατά της παράνομης διακίνησης ναρκωτικών φαρμάκων και ψυχοτρόπων ουσιών, της 19ης
   Δεκεμβρίου 1988. Με τον κατ’ εξουσιοδότηση κανονισμό (ΕΕ) 2015/1011 της Επιτροπής και
   τον εκτελεστικό κανονισμό (ΕΕ) 2015/1013 της Επιτροπής εγκρίθηκαν κοινοί κανόνες
   εφαρμογής των κανονισμών 273/2004 και 111/2005.
   Υπό το πρίσμα των ανωτέρω, η ομαδοποίηση των δύο διαφορετικών εξουσιοδοτήσεων, που
   βασίζονται σε διαφορετικές βασικές νομοθετικές πράξεις, σε ενιαία κατ’ εξουσιοδότηση
   πράξη δικαιολογείται από τη στενή συνάφεια μεταξύ των εν λόγω εξουσιοδοτήσεων.
EL                                             4                                          EL
 ---pagebreak---           ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                           της 14.7.2020
          για την τροποποίηση του κανονισμού (ΕΚ) αριθ. 273/2004 του Ευρωπαϊκού
        Κοινοβουλίου και του Συμβουλίου και του κανονισμού (ΕΚ) αριθ. 111/2005 του
    Συμβουλίου όσον αφορά την προσθήκη ορισμένων πρόδρομων ουσιών των ναρκωτικών
                             στον κατάλογο των διαβαθμισμένων ουσιών
                          (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 273/2004 του Ευρωπαϊκού Κοινοβουλίου και του
   Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών1,
   και ιδίως το άρθρο 15,
   Έχοντας υπόψη τον κανονισμό (ΕΚ) αριθ. 111/2005 του Συμβουλίου, της 22ας Δεκεμβρίου
   2004, σχετικά με τη θέσπιση κανόνων για την παρακολούθηση του εμπορίου πρόδρομων
   ουσιών ναρκωτικών μεταξύ της Ένωσης και τρίτων χωρών2, και ιδίως το άρθρο 30α,
   Εκτιμώντας τα ακόλουθα:
   (1)     Στο παράρτημα I του κανονισμού (ΕΚ) αριθ. 273/2004 και στο παράρτημα του
           κανονισμού (ΕΚ) αριθ. 111/2005 παρατίθεται κατάλογος των διαβαθμισμένων ουσιών
           που υπόκεινται σε μια σειρά εναρμονισμένων μέτρων ελέγχου και παρακολούθησης
           που προβλέπονται από τους εν λόγω κανονισμούς.
   (2)     Με τις αποφάσεις 62/10, 62/11 και 62/12 της Επιτροπής των Ηνωμένων Εθνών για τα
           ναρκωτικά (στο εξής: CND), που ελήφθησαν κατά την εξηκοστή δεύτερη σύνοδό της
           στις 19 Μαρτίου 2019, οι τρεις ουσίες, το 3-(1,3-βενζοδιοξολο-5-υλο)-2-
           μεθυλοξιρανο-2-καρβοξυλικό μεθύλιο (στο εξής: PMK γλυκιδικό μεθύλιο), το 3-(1,3-
           βενζοδιοξολο-5-υλο)-2-μεθυλοξιρανο-2-καρβοξυλικό οξύ (στο εξής: PMK γλυκιδικό
           οξύ) και το α-φαινυλακετοακεταμίδιο (στο εξής: APAA) προστέθηκαν στον πίνακα I
           της σύμβασης των Ηνωμένων Εθνών κατά της παράνομης εμπορίας ναρκωτικών και
           ψυχοτρόπων ουσιών, της 19ης Δεκεμβρίου 19883 (στο εξής: σύμβαση των ΗΕ του
           1988). Επιπλέον, με την απόφαση 63/1 της CND, που ελήφθη κατά την εξηκοστή
           τρίτη σύνοδό της στις 4 Μαρτίου 2020, συμπεριλήφθηκε στον πίνακα I της σύμβασης
           των ΗΕ του 1988 ο α-φαινυλακετοξικός μεθυλεστέρας (στο εξής: MAPA).
   (3)     Ένας από τους σκοπούς των κανονισμών (ΕΚ) αριθ. 273/2004 και (ΕΚ)
           αριθ. 111/2005 είναι η εφαρμογή του άρθρου 12 της σύμβασης των ΗΕ του 1988 στην
           Ένωση. Κατά συνέπεια, το PMK γλυκιδικό μεθύλιο, το PMK γλυκιδικό οξύ, το
           APAA και ο MAPA θα πρέπει να συμπεριληφθούν στο παράρτημα I του κανονισμού
           (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005.
   1
           ΕΕ L 47 της 18.2.2004, σ. 1.
   2
           ΕΕ L 22 της 26.1.2005, σ. 1.
   3
           ΕΕ L 326 της 24.11.1990, σ. 57.
EL                                               5                                          EL
 ---pagebreak---    (4)  Οι διαβαθμισμένες ουσίες που απαριθμούνται στο παράρτημα I του κανονισμού (ΕΚ)
        αριθ. 273/2004 και στο παράρτημα του κανονισμού (ΕΚ) αριθ. 111/2005
        υποδιαιρούνται σε κατηγορίες για τις οποίες ισχύουν διαφορετικά μέτρα, ώστε να
        επιτυγχάνεται αναλογικότητα μεταξύ του επιπέδου της απειλής που συνιστά κάθε
        συγκεκριμένη ουσία και της επιβάρυνσης για το νόμιμο εμπόριο. Τα αυστηρότερα
        μέτρα ελέγχου και παρακολούθησης εφαρμόζονται στις ουσίες της κατηγορίας 1. Για
        παράδειγμα, οι ουσίες της κατηγορίας 1 πρέπει να αποθηκεύονται σε ασφαλείς
        εγκαταστάσεις, ενώ κάθε επιχείρηση που ασχολείται με τέτοιες ουσίες πρέπει να
        διαθέτει άδεια.
   (5)  Το PMK γλυκιδικό μεθύλιο και το PMK γλυκιδικό οξύ είναι άμεσες πρόδρομες
        ουσίες της 3,4-μεθυλενοδιοξυμεθαμφεταμίνης (στο εξής: MDMA), γνωστής και ως
        «ecstasy». Το APAA και ο MAPA είναι άμεσες πρόδρομες ουσίες των αμφεταμινών.
        Με άλλα λόγια, αυτές οι ουσίες μπορούν εύκολα να μετατραπούν σε MDMA ή
        αμφεταμίνες.
   (6)  Η κακή χρήση και η κατάχρηση MDMA και αμφεταμινών προκαλούν σοβαρά
        κοινωνικά προβλήματα και προβλήματα δημόσιας υγείας σε ορισμένες περιφέρειες
        της ΕΕ. Επιπλέον, ομάδες οργανωμένου εγκλήματος στην Ένωση παράγουν τεράστιες
        ποσότητες MDMA και αμφεταμινών. Μεγάλες ποσότητες MDMA και αμφεταμινών
        εξάγονται επίσης σε τρίτες χώρες.
   (7)  Δεν υπάρχει γνωστή νόμιμη παραγωγή, εμπορία ή χρήση PMK γλυκιδικού μεθυλίου,
        PMK γλυκιδικού οξέος, APAA και MAPA στην Ένωση. Κατά συνέπεια, η
        συμπερίληψη των εν λόγω ουσιών στην κατηγορία 1 του παραρτήματος I του
        κανονισμού (ΕΚ) αριθ. 273/2004 και του παραρτήματος του κανονισμού (ΕΚ) αριθ.
        111/2005 δεν συνεπάγεται πρόσθετη διοικητική επιβάρυνση για τους οικονομικούς
        φορείς και τις αρμόδιες αρχές στην Ένωση.
   (8)  Λαμβανομένης υπόψη της απειλής που συνιστούν για την κοινωνία και τη δημόσια
        υγεία στην Ένωση το PMK γλυκιδικό μεθύλιο, το PMK γλυκιδικό οξύ, το APAA και
        ο MAPA, και δεδομένου ότι η διαβάθμισή τους δεν θα έχει επιπτώσεις στη νόμιμη
        εμπορία, παραγωγή και χρήση τους στην Ένωση, οι εν λόγω ουσίες θα πρέπει να
        περιληφθούν στην κατηγορία 1 του παραρτήματος I του κανονισμού (ΕΚ) αριθ.
        273/2004 και του παραρτήματος του κανονισμού (ΕΚ) αριθ. 111/2005.
   (9)  Οι ουσίες 2-μεθυλο-3-φαινυλοξιρανο-2-καρβοξυλικός εστέρας (στο εξής: BMK
        γλυκιδικό μεθύλιο) και 2-μεθυλο-3-φαινυλοξιρανο-2-καρβοξυλικό οξύ (στο εξής:
        BMK γλυκιδικό οξύ) είναι επίσης άμεσες πρόδρομες ουσίες των αμφεταμινών και
        χρησιμοποιούνται συχνά για την παράνομη παρασκευή τους. Κατά συνέπεια, οι εν
        λόγω ουσίες θα πρέπει να συμπεριληφθούν στο παράρτημα I του κανονισμού (ΕΚ)
        αριθ. 273/2004 και στο παράρτημα του κανονισμού (ΕΚ) αριθ. 111/2005.
   (10) Δεν υπάρχει γνωστή νόμιμη παραγωγή, εμπορία ή χρήση BMK γλυκιδικού μεθυλίου
        και BMK γλυκιδικού οξέος στην Ένωση. Κατά συνέπεια, η συμπερίληψη των εν λόγω
        ουσιών στην κατηγορία 1 του παραρτήματος I του κανονισμού (ΕΚ) αριθ. 273/2004
        και του παραρτήματος του κανονισμού (ΕΚ) αριθ. 111/2005 δεν συνεπάγεται
        σημαντική πρόσθετη διοικητική επιβάρυνση για τους οικονομικούς φορείς και τις
        αρμόδιες αρχές στην Ένωση.
   (11) Λαμβανομένης υπόψη της απειλής που συνιστούν για την κοινωνία και τη δημόσια
        υγεία στην Ένωση το BMK γλυκιδικό μεθύλιο και το BMK γλυκιδικό οξύ, και
        δεδομένου ότι η διαβάθμισή τους δεν θα έχει παρά αμελητέες επιπτώσεις στη νόμιμη
        εμπορία, παραγωγή και χρήση τους στην Ένωση, οι εν λόγω ουσίες θα πρέπει να
EL                                           6                                           EL
 ---pagebreak---         περιληφθούν στην κατηγορία 1 του παραρτήματος I του κανονισμού (ΕΚ) αριθ.
        273/2004 και του παραρτήματος του κανονισμού (ΕΚ) αριθ. 111/2005.
   (12) Ο ερυθρός φωσφόρος εκτρέπεται συχνά από το εμπόριο στην εσωτερική αγορά και
        χρησιμοποιείται στην Ένωση για την παράνομη παρασκευή μεθαμφεταμίνης.
        Χρησιμοποιείται ως καταλύτης για τη χημική μετατροπή σε μεθαμφεταμίνη της
        εφεδρίνης ή της ψευδοεφεδρίνης, ουσιών που περιλαμβάνονται ήδη στην κατηγορία 1
        του παραρτήματος I του κανονισμού (ΕΚ) αριθ. 273/2004 και του παραρτήματος του
        κανονισμού (ΕΚ) αριθ. 111/2005. Κατά συνέπεια, ο ερυθρός φωσφόρος θα πρέπει να
        συμπεριληφθεί στο παράρτημα I του κανονισμού (ΕΚ) αριθ. 273/2004.
   (13) Η μεθαμφεταμίνη είναι πολύ εθιστικό ναρκωτικό το οποίο προκαλεί σοβαρά
        κοινωνικά προβλήματα και προβλήματα δημόσιας υγείας σε ορισμένες περιφέρειες
        της ΕΕ.
   (14) Ωστόσο, ο ερυθρός φωσφόρος έχει σημαντικές και διαφοροποιημένες νόμιμες
        χρήσεις, όπως η κατασκευή φλογοεπιβραδυντικών για πλαστικές ύλες,
        πυροτεχνημάτων, και επιφανειών τριβής για σπίρτα ασφαλείας και πυρσούς.
   (15) Για να επιτευχθεί αναλογικότητα μεταξύ της απειλής που συνιστά ο ερυθρός
        φωσφόρος για την κοινωνία και τη δημόσια υγεία στην Ένωση και της επιβάρυνσης
        για το νόμιμο εμπόριο της εν λόγω ουσίας στην εσωτερική αγορά, ο ερυθρός
        φωσφόρος θα πρέπει να συμπεριληφθεί στην κατηγορία 2Α του παραρτήματος I του
        κανονισμού (ΕΚ) αριθ. 273/2004.
   (16) Μολονότι επί του παρόντος δεν είναι γνωστό κατά πόσον ο ερυθρός φωσφόρος
        εκτρέπεται και από το εμπόριο μεταξύ της Ένωσης και τρίτων χωρών, είναι πολύ
        πιθανό ότι άπαξ και το εμπόριο της εν λόγω ουσίας τεθεί υπό έλεγχο στο πλαίσιο του
        κανονισμού (ΕΚ) αριθ. 273/2004, οι παρασκευαστές παράνομων ναρκωτικών θα
        προσπαθούν να την προμηθεύονται μέσω εκτροπής από το εν λόγω εξωτερικό εμπόριο
        της Ένωσης. Κατά συνέπεια, ο ερυθρός φωσφόρος ενέχει υψηλό κίνδυνο εκτροπής
        από το εμπόριο μεταξύ της Ένωσης και τρίτων χωρών και, ως εκ τούτου, θα πρέπει
        επίσης να περιληφθεί στην κατηγορία 2 του παραρτήματος του κανονισμού (ΕΚ) αριθ.
        111/2005. Με αυτόν τον τρόπο διασφαλίζεται επίσης η διατήρηση της παραλληλίας
        μεταξύ των ουσιών που περιλαμβάνονται στους κανονισμούς (ΕΚ) αριθ. 273/2004 και
        111/2005 και απλουστεύεται η εφαρμογή των εν λόγω κανονισμών από τους φορείς
        εκμετάλλευσης και τις αρμόδιες αρχές.
   (17) Το παράρτημα II του κανονισμού (ΕΚ) αριθ. 273/2004 καθορίζει ποσοτικά κατώφλια
        για τις συναλλαγές που αφορούν ορισμένες ουσίες και πραγματοποιούνται εντός
        περιόδου ενός έτους. Σκοπός του εν λόγω παραρτήματος είναι να αποφευχθεί η
        αδικαιολόγητη παρεμπόδιση του νόμιμου εμπορίου των εν λόγω ουσιών σε
        περιπτώσεις όπου είναι δυνατόν να μειωθεί ή να εξαλειφθεί ο κίνδυνος εκτροπής σε
        παράνομους διαύλους μέσω της επιβολής περιορισμών του εμπορίου μόνο στις
        ποσότητες που υπερβαίνουν ένα ορισμένο όριο. Βάσει των διαθέσιμων στοιχείων και
        των διαβουλεύσεων με τις αρμόδιες αρχές των κρατών μελών, το εν λόγω όριο για τον
        ερυθρό φωσφόρο θα πρέπει να καθοριστεί σε 0,1 kg.
   (18) Στο πλαίσιο αυτό, είναι επίσης σκόπιμο να επικαιροποιηθούν οι κωδικοί της
        συνδυασμένης ονοματολογίας (κωδικοί ΣΟ) στους κανονισμούς (ΕΚ) αριθ. 273/2004
        και (ΕΚ) αριθ. 111/2005, με βάση την τελευταία έκδοση της Συνδυασμένης
        Ονοματολογίας που εγκρίθηκε με τον εκτελεστικό κανονισμό (ΕΕ) 2019/1776 της
EL                                            7                                            EL
 ---pagebreak---           Επιτροπής4 και ισχύει από την 1η Ιανουαρίου 2020, ώστε να διασφαλιστεί η ορθή
          κατάταξη των διαβαθμισμένων ουσιών.
   (19)   Δεδομένου ότι η ουσία α-φαινυλακετοακετονιτρίλιο αναφέρεται συνήθως ως
          «APAAN» από τις αρμόδιες αρχές των κρατών μελών, η εν λόγω συντομογραφία θα
          πρέπει να προστεθεί στο παράρτημα I του κανονισμού (ΕΚ) αριθ. 273/2004 και στο
          παράρτημα του κανονισμού (ΕΚ) αριθ. 111/2005.
   (20)   Κατά συνέπεια, οι κανονισμοί (ΕΚ) αριθ. 273/2004 και (ΕΚ) αριθ. 111/2005 πρέπει να
          τροποποιηθούν αναλόγως.
   (21)   Δεδομένου ότι υπάρχει σημαντική νόμιμη παραγωγή, εμπορία και χρήση ερυθρού
          φωσφόρου στην Ένωση, θα πρέπει να παρασχεθεί επαρκές χρονικό διάστημα στους
          οικονομικούς φορείς και τις αρμόδιες αρχές για να προσαρμοστούν στους νέους
          περιορισμούς που αφορούν την εν λόγω ουσία, τους οποίους επιφέρει ο παρών
          κανονισμός.
   (22)   Με τους κανονισμούς (ΕΚ) αριθ. 273/2004 και (ΕΚ) αριθ. 111/2005 εφαρμόζονται
          από κοινού ορισμένες διατάξεις της σύμβασης των ΗΕ του 1988. Δεδομένης της
          στενής συνάφειας μεταξύ των εν λόγω δύο κανονισμών, είναι δικαιολογημένο να
          εγκριθούν οι τροποποιήσεις με ενιαία κατ’ εξουσιοδότηση πράξη,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                 Άρθρο 1
                        Τροποποιήσεις του κανονισμού (ΕΚ) αριθ. 273/2004
   Τα παραρτήματα I και II του κανονισμού (ΕΚ) αριθ. 273/2004 τροποποιούνται σύμφωνα με
   το παράρτημα I του παρόντος κανονισμού.
                                                 Άρθρο 2
                        Τροποποιήσεις του κανονισμού (ΕΚ) αριθ. 111/2005
   Το παράρτημα του κανονισμού (ΕΚ) αριθ. 111/2005 τροποποιείται σύμφωνα με το
   παράρτημα II του παρόντος κανονισμού.
                                                 Άρθρο 3
                                      Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην
   Επίσημη Εφημερίδα της Ευρωπαϊκής Ένωσης.
   Το σημείο 1 στοιχείο β) και το σημείο 2 του παραρτήματος I, καθώς και το σημείο 2 στοιχείο
   β) του παραρτήματος II εφαρμόζονται από ... [να εισαχθεί η ημερομηνία έναν μήνα μετά την
   έναρξη ισχύος του παρόντος κανονισμού].
   4
          Εκτελεστικός κανονισμός (ΕΕ) 2019/1776 της Επιτροπής, της 9ης Οκτωβρίου 2019, σχετικά με την
          τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη
          δασμολογική και στατιστική ονοματολογία και το κοινό δασμολόγιο (ΕΕ L 280 της 31.10.2019, σ. 1).
EL                                                   8                                                     EL
 ---pagebreak---    Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 14.7.2020
                                          Για την Επιτροπή
                                          Η Πρόεδρος
                                          Ursula VON DER LEYEN
EL                                          9                                            EL
 ---documentbreak---                           ΕΥΡΩΠΑΪΚΗ
                          ΕΠΙΤΡΟΠΗ
                                                Βρυξέλλες, 14.7.2020
                                                C(2020) 4691 final
                                                ANNEXES 1 to 2
                                  ΠΑΡΑΡΤΗΜΑΤΑ
                                         του
       ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΥ (ΕΕ) …/... ΤΗΣ ΕΠΙΤΡΟΠΗΣ
        για την τροποποίηση του κανονισμού (ΕΚ) αριθ. 273/2004 του Ευρωπαϊκού
      Κοινοβουλίου και του Συμβουλίου και του κανονισμού (ΕΚ) αριθ. 111/2005 του
   Συμβουλίου όσον αφορά την προσθήκη ορισμένων πρόδρομων ουσιών των ναρκωτικών
                      στον κατάλογο των διαβαθμισμένων ουσιών
EL                                                                               EL
 ---pagebreak---                                       ΠΑΡΑΡΤΗΜΑ I
Τα παραρτήματα I και II του κανονισμού (ΕΚ) αριθ. 273/2004 τροποποιούνται ως εξής:
(1) Το παράρτημα I τροποποιείται ως εξής:
    α) ο πίνακας «ΚΑΤΗΓΟΡΙΑ 1» τροποποιείται ως εξής:
        i) η καταχώριση για το α-φαινυλακετοακετονιτρίλιο αντικαθίσταται από το
             ακόλουθο κείμενο:
                                            Χαρακτηρισμός
                                                               Κωδικός
                   Ουσία                          ΣΟ (εάν                  Αριθ. CAS
                                                                  ΣΟ
                                                 διαφέρει)
«α-φαινυλοακετοακετονιτρίλιο (APAAN)                          2926 40 00  4468-48-8»
        ii) στην καταχώριση για την (1R,2S)-(-)-χλωροεφεδρίνη,          ο κωδικός   ΣΟ
             «2939 99 00» αντικαθίσταται από τον κωδικό «2939 79 90»·
        iii) στην καταχώριση για την (1S,2R)-(+)-χλωροεφεδρίνη, ο κωδικός ΣΟ
             «2939 99 00» αντικαθίσταται από τον κωδικό «2939 79 90»·
        iv) στην καταχώριση για την (1S,2S)-(+)-χλωροψευδοεφεδρίνη, ο κωδικός ΣΟ
             «2939 99 00» αντικαθίσταται από τον κωδικό «2939 79 90»·
        v) στην καταχώριση για την (1R,2R)-(-)-χλωροψευδοεφεδρίνη, ο κωδικός ΣΟ
             «2939 99 00» αντικαθίσταται από τον κωδικό «2939 79 90»·
        vi) παρεμβάλλονται οι ακόλουθες καταχωρίσεις, στην κατάλληλη θέση, διαδοχικά,
             ανάλογα με τον οικείο κωδικό ΣΟ:
                                            Χαρακτηρισμός
                                                               Κωδικός
                   Ουσία                        ΣΟ (εφόσον                 Αριθ. CAS
                                                                  ΣΟ
                                                 διαφέρει)
«3-(1,3-βενζοδιοξολο-5-υλο)-2-
μεθυλοξιρανο-2-καρβοξυλικό μεθύλιο                            2932 99 00  13605-48-6
(PMK γλυκιδικό μεθύλιο)
3-(1,3-βενζοδιοξολο-5-υλο)-2-
μεθυλοξιρανο-2-καρβοξυλικό οξύ (PMK                           2932 99 00  2167189-50-4
γλυκιδικό οξύ)
α-φαινυλακετοακεταμίδιο (APAA)                                2924 29 70  4433-77-6
2-μεθυλο-3-φαινυλοξιρανο-2-
καρβοξυλικός εστέρας                                          2918 99 90  80532-66-7
(BMK γλυκιδικό μεθύλιο)
                                              1
 ---pagebreak--- 2-μεθυλο-3-φαινυλοξιρανο-2-
καρβοξυλικό οξύ                                             2918 99 90  25547-51-7
 (BMK γλυκιδικό οξύ)
α-φαινυλακετοξικός μεθυλεστέρας
                                                            2918 30 00  16648-44-5»·
(MAPA)
    β) στον πίνακα «ΥΠΟΚΑΤΗΓΟΡΙΑ 2Α» παρεμβάλλεται η ακόλουθη καταχώριση, στην
       κατάλληλη θέση, διαδοχικά, ανάλογα με τον οικείο κωδικό ΣΟ:
                                          Χαρακτηρισμός
                                                              Κωδικός
                 Ουσία                       ΣΟ (εφόσον                   Αριθ. CAS
                                                                ΣΟ
                                              διαφέρει)
«Ερυθρός φωσφόρος                                           2804 70 00  7723-14-0»·
    γ) στην καταχώριση για το Ανθρανιλικό οξύ στον πίνακα «ΥΠΟΚΑΤΗΓΟΡΙΑ 2Β», ο
       κωδικός ΣΟ «2922 43 00» αντικαθίσταται από τον κωδικό «ex2922 43 00»·
    δ) στην καταχώριση για το Θειικό οξύ στον πίνακα «ΚΑΤΗΓΟΡΙΑ 3», ο κωδικός ΣΟ
       «2807 00 10» αντικαθίσταται από τον κωδικό «2807 00 00»·
(2) στον πίνακα του παραρτήματος II προστίθεται η ακόλουθη καταχώριση:
                 Ουσία                                      Κατώφλιο
«Ερυθρός φωσφόρος                         0,1 kg»
                                           2
 ---pagebreak---                                     ΠΑΡΑΡΤΗΜΑ II
Το παράρτημα του κανονισμού (ΕΚ) αριθ. 111/2005 τροποποιείται ως εξής:
    (1) ο πίνακας «Κατηγορία 1» τροποποιείται ως εξής:
        α) η καταχώριση για το α-φαινυλακετοακετονιτρίλιο αντικαθίσταται από το
            ακόλουθο κείμενο:
                                            Χαρακτηρισμός
                                                               Κωδικός
                  Ουσία                        ΣΟ (εφόσον                 Αριθ. CAS
                                                                 ΣΟ
                                                διαφέρει)
«α-φαινυλοακετοακετονιτρίλιο (APAAN)                         2926 40 00  4468-48-8»
        β) στην καταχώριση για την (1R,2S)-(-)-χλωροεφεδρίνη,          ο κωδικός   ΣΟ
            «2939 99 00» αντικαθίσταται από τον κωδικό «2939 79 90»·
        γ) στην καταχώριση για την (1S,2R)-(+)-χλωροεφεδρίνη,          ο κωδικός   ΣΟ
            «2939 99 00» αντικαθίσταται από τον κωδικό «2939 79 90»·
        δ) στην καταχώριση για την (1S,2S)-(+)-χλωροψευδοεφεδρίνη, ο κωδικός ΣΟ
            «2939 99 00» αντικαθίσταται από τον κωδικό «2939 79 90»·
        ε) στην καταχώριση για την (1R,2R)-(-)-χλωροψευδοεφεδρίνη, ο κωδικός ΣΟ
            «2939 99 00» αντικαθίσταται από τον κωδικό «2939 79 90»·
        στ) παρεμβάλλονται οι ακόλουθες καταχωρίσεις, στην κατάλληλη θέση, διαδοχικά,
            ανάλογα με τον οικείο κωδικό ΣΟ:
                                            Χαρακτηρισμός
                                                               Κωδικός
                  Ουσία                        ΣΟ (εφόσον                 Αριθ. CAS
                                                                 ΣΟ
                                                διαφέρει)
«3-(1,3-βενζοδιοξολο-5-υλο)-2-                               2932 99 00  13605-48-6
μεθυλοξιρανο-2-καρβοξυλικό μεθύλιο
(PMK γλυκιδικό μεθύλιο)
3-(1,3-βενζοδιοξολο-5-υλο)-2-                                2932 99 00  2167189-50-4
μεθυλοξιρανο-2-καρβοξυλικό οξύ (PMK
γλυκιδικό οξύ)
α-φαινυλακετοακεταμίδιο (APAA)                               2924 29 70  4433-77-6
2-μεθυλο-3-φαινυλοξιρανο-2-                                  2918 99 90  80532-66-7
καρβοξυλικός εστέρας
(BMK γλυκιδικό μεθύλιο)
2-μεθυλο-3-φαινυλοξιρανο-2-                                  2918 99 90  25547-51-7
καρβοξυλικό οξύ
                                             3
 ---pagebreak---  (BMK γλυκιδικό οξύ)
α-φαινυλακετοξικός μεθυλεστέρας                              2918 30 00    16648-44-5»·
(MAPA)
(2) ο πίνακας «Κατηγορία 2» τροποποιείται ως εξής:
    α) στην καταχώριση για το Ανθρανιλικό οξύ, ο κωδικός ΣΟ «2922 43 00»
        αντικαθίσταται από τον κωδικό «ex2922 43 00»·
    β) παρεμβάλλεται η ακόλουθη καταχώριση, στην κατάλληλη θέση, διαδοχικά, ανάλογα
        με τον οικείο κωδικό ΣΟ:
                                            Χαρακτηρισμός
                                                               Κωδικός
                  Ουσία                        ΣΟ (εφόσον                    Αριθ. CAS
                                                                 ΣΟ
                                                διαφέρει)
«Ερυθρός φωσφόρος                                            2804 70 00    7723-14-0»·
(3) στην καταχώριση για το Θειικό οξύ στον πίνακα «Κατηγορία 3», ο κωδικός ΣΟ
    «2807 00 10» αντικαθίσταται από τον κωδικό «2807 00 00»·
(4) ο πίνακας «Κατηγορία 4» τροποποιείται ως εξής:
    α) στην καταχώριση για τα φάρμακα και τα κτηνιατρικά φάρμακα που περιέχουν
        εφεδρίνη ή τα άλατά της, ο κωδικός ΣΟ «3003 40 20» αντικαθίσταται από τον κωδικό
        «3003 41 00» και ο κωδικός ΣΟ «3004 40 20» αντικαθίσταται από τον κωδικό
        «3004 41 00»·
    β) στην καταχώριση για τα φάρμακα και τα κτηνιατρικά φάρμακα που περιέχουν
        ψευδοεφεδρίνη ή τα άλατά της, ο κωδικός ΣΟ «3003 40 30» αντικαθίσταται από τον
        κωδικό «3003 42 00» και ο κωδικός ΣΟ «3004 40 30» αντικαθίσταται από τον
        κωδικό «3004 42 00».
                                             4